එස්. එස්. රාජමෞලි

එස්. එස්. රාජමෞලි (උපන් නාමය කෝඩුරි ශ්‍රීසෛල ශ්‍රී රාජමෞලි) යනුවෙන් හැඳින්වෙන්නේ ප්‍රධාන වශයෙන්ම තෙලිඟු සිනමාව සම්බන්ධයෙන් කටයුතු කරන ඉන්දියානු චිත්‍රපට අධ්‍යක්ෂකවරයකු සහ තිර රචකයෙකි. මුඛ්‍යධාරා මාධ්‍ය තුළ කටයුතු කළ ද, ඔහුගේ චිත්‍රපට සුවිශේෂීභාවයට පත්ව ඇත්තේ ඒවායේ ඇති තාක්ෂණික උපායයන් සහ කුසලතාව නිසාවෙනි.Shekhar. (7 January 2013) SS Rajamouli voted Best Telugu Director of 2012 – Filmibeat . Entertainment.oneindia.in. Retrieved on 2015-10-21. ඔහු ප්‍රචලිතව ඇත්තේ මගධීරා (2009), ඊගා (2012), කොටස් දෙකකින් යුත් බ්‍රසල්ස් අන්තර්ජාතික මනඃකල්පිත චිත්‍රපට උළෙලේ ප්‍රදර්ශනය කෙරුණු බාහුබලි: ද බිගිනිං (2015) සහ බ්‍රිතාන්‍ය චිත්‍රපට ආයතනයේ දී මංගල දර්ශනය ඇරඹි බාහුබලි 2: ද කන්ක්ලූෂන් (2017) වැනි අධි ෆැන්ටසි සෙලියුලොයිඩ් නිර්මාණ හේතුවෙනි. මින් බාහුබලි චිත්‍රපට ද්විත්වය ලොවපුරා සර්වකාලීන ඉහළම ආදායම ලබන ඉන්දියානු බහුභාෂා චිත්‍රපට මාලාව බවට පත්වූයේ ආසන්න වශයෙන් ක ඉහළම ආදායමක් උපයා ගනිමිනි. එම තෙලිඟු චිත්‍රපට මාලාවේ පළමු කොටස හොඳම වෘත්තාන්ත චිත්‍රපටය සඳහා ජාතික චිත්‍රපට සම්මානය හිමි කරගත් අතර, ඇමරිකානු විද්‍යා ප්‍රබන්ධ, ෆැන්ටසි සහ සංත්‍රාස චිත්‍රපට පිළිබඳ ඇකඩමිය වෙතින් ලබාදෙන හොඳම ෆැන්ටසි චිත්‍රපටය සඳහා සැටර්න් සම්මානය සඳහා ද නිර්දේශ විය.

ඔහුගේ සෙසු නිර්මාණ අතරට ක්‍රීඩා නාට්‍යමය චිත්‍රපටයක් වන ස්යේ සහ ඉන්දියාවේ අන්තර්ජාතික චිත්‍රපට උළෙලේ දී මුඛ්‍යධාරා අංශයෙන් තිරගත වූ සමාජ ගැටලු චිත්‍රපටයක් වන වික්‍රමාර්කුඩු වැනි චිත්‍රපට අයත් ය. ඔහුගේ උද්වේග නාට්‍යමය චිත්‍රපට වූ මරියාද රාමණ්ණා, වික්‍රමාර්කුඩු සහ ඡත්‍රපති සාර්ථක ප්‍රතිචාර සමගින් නොයෙකුත් ඉන්දියානු භාෂාවලින් ප්‍රතිනිර්මාණය විය.South director SS Rajamouli wants to direct Aamir Khan – Express India 'SOS' director wants SS Rajamouli to see his film – The Times of India . Articles.timesofindia.indiatimes.com (17 November 2012). Retrieved on 2015-10-21. රාජමෞලි විසින් සම්මාන ගණනාවක් හිමි කරගෙන ඇති අතර, එයට ජාතික චිත්‍රපට සම්මාන දෙකක්, ෆිල්ම්ෆෙයාර් සම්මාන ‍තුනක්, ප්‍රාන්ත නන්දි සම්මාන තුනක්, IIFA සම්මානයක් සහ 2012දී ලද ස්ටාර් වර්ල්ඩ් ඉන්ඩියාහි "වසරේ විනෝදාස්වාදකයා" යන සම්මාන ඇතුළත් ය. 2016දී, ඔහුට ඉන්දියාවේ සිව්වන ඉහළම සිවිල් ගෞරව සම්මානය වූ පද්ම ශ්‍රී සම්මානය පිරිනැමුණේ කලා ක්ෂේත්‍රයෙන් ඔහුගේ දායකත්වය අගය කරමිනි.

පෞද්ගලික දිවිය
රාජමෞලි උපත ලැබූයේ කර්ණාටකයේ රායිචූර්හි ය. කෙසේනමුත්, ඔහුගේ ස්වදේශික භූමිය වන්නේ ආන්ධ්‍රා ප්‍රදේශ්හි බටහිර ගෝදාවරී දිස්ත්‍රික්කයේ කොව්වූර් ය. ඔහු IVවන පන්තිය දක්වා කොව්වූර්හි අධ්‍යාපනය ලද අතර, එතරන් සිට අන්තර්මධ්‍ය පන්තිය තෙක් එලූරුහි අධ්‍යාපනය ලැබුවේ ය. ඔහුගේ පියා සහ සොහොයුරා ද චිත්‍රපට කර්මාන්තයේ නියැළුණු අය වූහ. මේ නිසා මඳ කාලයකට ඔහු කෝටගිරි වෙන්කටේස්වරා රාඕ සමග සහාය සංස්කාරකවරයකු ලෙස කටයුතු කළේ ය. ඔහු රාමා සමග විවාහ වූ අතර ඔවුනට දරුවන් දෙදෙනෙකි. එම දරුවන් දෙදෙනා වන්නේ රාමාගේ කලින් විවාහයේ දරුවා වන එස්. එස්. කාර්තිකේයා සහ පසුව ඔවුන් හදාගත් දියණියක වන එස්. එස්. මයූඛා ය. මේ දරුවන් දෙදෙනාම ඔහුගේ ජීව විද්‍යාත්මක දරුවන් නොවේ. ඔහු අදේවවාදියෙකි.

වෘත්තිය
අන්තර්ජාතික පිළිගැනීම
රාජමෞලිගේ 2012 අත්හදාබැලීමේ ෆැන්ටසි චිත්‍රපටයක් වූ, ඊගා ලේ’එස්ට්‍රේන්ජ් චිත්‍රපට උළෙලේ දී විචාරක පැසසුමට භාජනය විය. මෙහි දෙමළ ප්‍රභේදය වූ නාන් ඊ 10වන චෙන්නායි අන්තර්ජාතික චිත්‍රපට උළෙලේ දී ප්‍රදර්ශනය කෙරිණි. මෙහි තෙලිඟු ප්‍රභේදය 8වන වාර්ෂික ටොරන්ටෝ ආෆ්ටර් ඩාර්ක් චිත්‍රපට උළෙලේ දී වඩාත් නියම චිත්‍රපටය, හොඳම විශේෂ ප්‍රයෝග, හොඳම ප්‍රහසනය, හොඳම සටන්, සමූහයක් සමග නැරඹිය හැකි හොඳම චිත්‍රපටය, හොඳම සංස්කරණය, හොඳම දුෂ්ටයා සහ හොඳම වීරයා සම්මාන හිමි කරගත්තේ ය. තෙලිඟු ප්‍රභේදය 2013 කෑන්ස් චිත්‍රපට උළෙල, 16වන ෂැංහයි ජාත්‍යන්තර චිත්‍රපට උළෙලේ පැනොරාමා අංශය සහ පුචොන් අන්තර්ජාතික මනඃකල්පිත චිත්‍රපට උළෙලේ දී ප්‍රදර්ශනය කෙරිණි.Eega to be screened at Cannes!. 123telugu.com. Retrieved on 21 October 2015. බ්‍රසීලයේ ෆැන්ටාස්ටෝආ චිත්‍රපට උළෙලේ දී මෙම චිත්‍රපටයට හොඳම කලා අධ්‍යක්ෂණය සම්මානය හිමි විය. මැඩ්‍රිඩ් අන්තර්ජාතික චිත්‍රපට උළෙලේ දී මෙය හොඳම චිත්‍රපටය, හොඳම සිනෙමාරූපකයා, හොඳම විශේෂ ප්‍රයෝග, හොඳම සංගීත නිර්මාපකයා, හොඳම සංස්කාරක සහ හොඳම සහාය නළුවා ඇතුළු සම්මාන හයක් දිනාගත්තේ ය.

2015දී, ඔහු විසින් බාහුබලි: ද බිගිනිං අධ්‍යක්ෂණය කළ අතර, මෙය දෙවන ගෝලීය ඉහළම සර්වකාලීන දළ ආදායම ලබන ඉන්දියානු චිත්‍රපටය බවට පත් විය. එසේම මෙය ඉන්දියාව තුළ ඉහළම සර්වකාලීන දළ ආදායම වාර්තා කළ චිත්‍රපටය ද වේ.'Baahubali' Zooms Past 'Dhoom', Now India's All Time #3. Forbes.com (10 August 2015). Retrieved on 2015-10-21.India's most expensive film? | regional movies . Hindustan Times (15 July 2013). Retrieved on 2015-10-21.Rajamouli's Bahubali is India’s costliest film? – The Times of India. Timesofindia.indiatimes.com (13 July 2013). Retrieved on 2015-10-21. මෙම වීරකථා චිත්‍රපටය නිර්මාණය කිරීම පිළිබඳ ඉන්දියානු සිනමාව වසර 100ක් සම්පූර්ණ වීම නිමිත්තෙන් සංජීව් භාස්කර් විසින් අධ්‍යක්ෂණය කළ BBC වාර්තා වැඩසටහනට ද ඇතුළත් කෙරිණි. චිත්‍රපටය රූගත කෙරුණේ ඇරී ඇලෙක්සා XT කැමරාවක් භාවිතයෙන් වන අතර, මෙය රාජමෞලි විසින් ඩිජිටල් කැමරාවක් භාවිතයෙන් රූගත කළ පළමු චිත්‍රපටය ද විය. රාජමෞලිගේ නිර්මාණ The Hollywood Reporter, The Guardian, සහ The Huffington Post මගින් ඇගයීමට ලක් කරන ලදී. මෙම චිත්‍රපටය ඇමරිකා එක්සත් ජනපදයේ ලොස් ඇන්ජලීස්හි විද්‍යා ප්‍රබන්ධ, ෆැන්ටසි සහ සංත්‍රාස චිත්‍රපට ඇකඩමියේ 42වන සැටර්න් සම්මාන උළෙලේ ප්‍රවර්ග හතරකින් නිර්දේශ විය. බාහුබලි: ද බිගිනිං චිත්‍රපටය බුසන් ජාත්‍යන්තර චිත්‍රපට උළෙලේ විවෘත සිනමා ධාරාවෙන්, හේග් ඉන්සියානු චිත්‍රපට උළෙල, ස්පාඤ්ඤයේ සිට්ගේස් චිත්‍රපට උළෙල, ප්‍රංශයේ යුටෝපියේල්ස් චිත්‍රපට උළෙල, තායිවානයේ තායිපේහි ගෝල්ඩන් හෝර්ස් චිත්‍රපට උළෙල, එස්තෝනියාවේ ටැලීන් බ්ලැක් නයිට්ස් චිත්‍රපට උළෙල, පැරීසියේ ලේ’එස්ට්‍රේන්ජ් ජාත්‍යන්තර චිත්‍රපට උළෙල, පෝලන්තයේ ෆයිව් ෆ්ලේවර්ස් චිත්‍රපට උළෙල, හොනලුලුහි හවායි අන්තර්ජාතික චිත්‍රපට උළෙල, බෙල්ජියමේ බ්‍රසල්ස්හි බ්‍රසල්ස් අන්තර්ජාතික මනඃකල්පිත චිත්‍රපට උළෙල, සහ කෑන්ස් චිත්‍රපට උළෙලේ දී ප්‍රදර්ශනය කෙරිණි.

මුඛ්‍යධාරාව
කේ. රාඝවේන්ද්‍ර රාඕගේ මගපෙන්වීම යටතේ ඊනාඩු රූපවාහිනිය වෙනුවෙන් රාජමෞලි තෙලිඟු සෝප් ඔපෙරා අධ්‍යක්ෂණය කිරීම ඇරඹී ය. ඔහු විසින් රූගත කළ පළමු තෙලිඟු චිත්‍රපටය වූයේ 2001දී තිරගත වූ Student No.1 චිත්‍රපටයයි. ඔහුගේ Jr. NTR දැවැන්ත සාර්ථකත්වය ලැබී ය. රාජමෞලිට සිය දෙවන චිත්‍රපටය තිරගත කිරීමට වසර දෙකක් ගතවූ අතර, සිංහාඩ්රි නම් එම චිත්‍රපටය බ්ලොක්බස්ටරයක් විය. Student No.1 සහ සිංහාඩ්රි අතර වසර දෙකක කාලය තුළ රාජමෞලි මලයාලම් සුපිරි තරුවක වූ මෝහන්ලාල් සමග සිය ප්‍රථම මිත්‍යා චිත්‍රපටය නිර්මාණය සැලසුම් කළ නමුත් එය ක්‍රමයෙන් අතපසු විය.Years back S.S Rajamouli planned a movie with Mohanlal – Malayalam Movie News . Indiaglitz.com (25 July 2015). Retrieved on 21 October 2015. 2015දී, පසුව බාහුබලිහි කලා අධ්‍යක්ෂක ලෙස කටයුතු කළ සහාය කලා අධ්‍යක්ෂක මනු ජගත් විසින් අත්හැර දැමූ මෝහන්ලාල් ව්‍යාපෘතියට තමන් නිර්මාණය කළ දළ සටහන් කිහිපයක් මුදාහළේ ය.Mohanlal SS Rajamouli team’s dropped film’s sketches came out from Manu Jagat. Onlookersmedia.in (9 October 2015). Retrieved on 21 October 2015. රාජමෞලිගේ තෙවන චිත්‍රපටය වූ ස්යේහි ප්‍රධාන චරිත නිරූපණය කළේ නිතින් සහ ජෙනීලියා ඩි’සූසා විසිනි. රග්බි ක්‍රීඩාව පාදක කරගත් මෙම චිත්‍රපටය ටොලිවුඩයේ එම ප්‍රභේදයේ පළමු චිත්‍රපටය විය. මෙම චිත්‍රපටය රාජමෞලි සහ කේ. කේ. සෙන්තිල් කුමාර් එක්ව කටයුතු කළ ප්‍රථම අවස්ථාව ද විය.Son Of Sardar Review. Indicine.com (14 November 2012). Retrieved on 2015-10-21. ඔහුගේ ඊළඟ නිර්මාණය වූ ඡත්‍රපති තුළින් රාජමෞලි ප්‍රේක්ෂක හැඟීම් පුබුදුවාලීමට සමත් විය. මෙහි එම්. එම්. කීරවානිගේ සංගීත නිර්මාණය සහ සෙන්තිල් කුමාර්ගේ සිනෙමාරූපණය චිත්‍රපටයේ සාර්ථකත්වයට ඉවහල් විය.

සිය ඊළඟ චිත්‍රපටය වූ වික්‍රමාර්කුඩු තුළ රාජමෞලි රවිතේජා සමග කටයුතු කළේ ය. මෙම චිත්‍රපටය දැවැන්ත සාර්ථකත්වයක් ලද අතර, එය හින්දි බසින් රවුඩි ‍රතෝර් ලෙස ප්‍රතිනිර්මාණය වූයේ ප්‍රභූ දේවා සහ අක්ෂේ කුමාර් ප්‍රධාන චරිත නිරූපණය කරමිනි. දෙමළ බසින් මෙය සිරුතෛ ලෙස ප්‍රතිනිර්මාණය වූ අතර, මෙහි කන්නඩ ප්‍රතිනිර්මාණය වූ වීර මදාකාරිහි ප්‍රධාන චරිතය නිරූපණය කළේ සුදීප් විසිනි.South director SS Rajamouli wants to direct Aamir Khan – Express India  අනතුරුව ඔහු සමාජ-ෆැන්ටසි චිත්‍රපටයක් වූ යමඩොංගා චිත්‍රපටය අධ්‍යක්ෂණය කළේ ය. මෙය විචාරක පැසසුමට ලක් විය. ඔහුගේ ඊළඟ චිත්‍රපටය වූයේ එතෙක් තෙලිඟු සිනමාවේ දැවැන්තම චිත්‍රපටය වූ මගධීරා චිත්‍රපටයයි. රාම් චරන් තේජා විසින් ප්‍රධාන චරිත නිරූපණය කළ මගධීරා තෙලිඟු සිනමාවේ ඉහළම ආර්ථික සාර්ථකත්වයක් ලද චිත්‍රපට අතුරින් එකකි. මෙම චිත්‍රපටය වෙනුවෙන් ඔහු හොඳම අධ්‍යක්ෂක සඳහා නන්දි සම්මානය සහ හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු යන සම්මාන හිමි කරගත්තේ ය. මෙම චිත්‍රපටය හොඳම නර්තන රචනය සඳහා ජාතික චිත්‍රපට සම්මානය ද හිමි කරගත්තේ ය. ඔහුගේ ප්‍රහසන සංත්‍රාස චිත්‍රපටක් වූ මරියාද රාමණ්ණා (2010) හින්දි බසින් "සන් ඔෆ් සර්දාර්" ලෙස ප්‍රතිනිර්මාණය විය.SS Rajamouli about Maryada Ramanna interview – Telugu Cinema interview – Telugu film director. Idlebrain.com (20 July 2010). Retrieved on 21 October 2015.Singh song | Rajeev Masand – movies that matter : from bollywood, hollywood and everywhere else . Rajeevmasand.com (13 November 2012). Retrieved on 21 October 2015. මා ටීවී නාළිකාවේ ජනප්‍රිය වැඩසටහනක් වන මී ස්ටාර් වැඩසටහනේ දී රාජමෞලි පැවසූයේ තමන් අධ්‍යක්ෂණය කළ සියලු චිත්‍රපට අතුරින් තමන් පෞද්ගලිකව වඩාත්ම ප්‍රිය කරන චිත්‍රපටය මරියාද රාමණ්ණා බවයි. ඉන්දියානු චිත්‍රපට ඉතිහාසය තුළ ඔහු මහා අධ්‍යක්ෂකවරයකු ලෙස සැලකේ.

චිත්‍රපට නාමාවලිය

 වර්ෂය නියම ප්‍රතිනිර්මාණ හඬකැවීම්තේමාවභාෂාවතේමාවභාෂාවතේමාවභාෂාව 2001  ස්ටුඩන්ට් නො. 1  තෙලිඟු  ස්ටුඩන්ට් නම්බර් 1  දෙමළ  ආජ් කා මුජ්රිම්  හින්දි 2003  සිංහාඩ්රි  තෙලිඟු  ගජේන්ද්‍රා  දෙමළ  යම්රාජ් ඒක් ‍ෆෞලාඩ් හින්දිකන්ටීරවා  කන්නඩ සිංහාඩ්රි මලයාලම් 2004  ස්යේ  තෙලිඟු   ආර් පාර් - ද ජජ්මන්ට් ඩේ  හින්දි   Challenge  මලයාලම්   කලුගු  දෙමළ2005 ඡත්‍රපති තෙලිඟු  ඡත්‍රපති  කන්නඩ  චන්ද්‍රමෞලි  දෙමළ රිෆියුජී  බෙංගාලි  හුකුමත් කි ජුන්ග්  හින්දි   ඡත්‍රපති  මලයාලම්2006 වික්‍රමර්කුඩු තෙලිඟු  රවුඩි රඨෝර්  හින්දි  ප්‍රතිඝාට්  හින්දි සිරුතෛ  දෙමළ  වික්‍රමාතිත්‍යා  මලයාලම් වීර මදාකාරි  කන්නඩ  වික්‍රම් සිං රථෝද් IPS  භෝජ්පූරි බික්‍රම් සිංහා  බෙංගාලි    උල්තා පට්ලා 69  බෙංගාලි(බංගලාදේශ)   Action Jesmine  බෙංගාලි(බංගලාදේශ)   2007  යමදොංගා  තෙලිඟු    ලෝක් පර්ලෝක්  හින්දි   යම්රාජා  ඔරියා2009 මගධීරා තෙලිඟු  යොද්ධා – ද වොරියර් බෙංගාලි  මාවීරන්  දෙමළ මගධීරා  හින්දි ධීරා – ද වොරියර්  මලයාලම්2010 මරියාද රාමණ්ණා තෙලිඟු  සන් ඔෆ් සර්දාර්  හින්දි   වල්ලවනුක්කු පුල්ලුම් ආයුධම්  දෙමළ   ඉවන් මරියාදරාමන්  මලයාලම්   ෆාන්ඩේ පෝරියා බෝගා කාන්ඩේ රේ  බෙංගාලි  මරියාදේ රාමණ්ණා  කන්නඩ  2012  ඊගා/නාන් ඊ  තෙලිඟු, දෙමළ    ඊචා  මලයාලම්  මක්ඛි  හින්දි 2015  බාහුබලි: ද බිගිනිං  තෙලිඟු, හින්දි   බාහුබලි: ද බිගිනිං  හින්දි   මලයාලම්   ප්‍රංශ   ජර්මන් 2017  බාහුබලි 2: ද කන්ක්ලූෂන්  තෙලිඟු, දෙමළ   බාහුබලි 2: ද කන්ක්ලූෂන්  හින්දි   මලයාලම්   ප්‍රංශ   ජර්මන්

සම්මාන සහ නිර්දේශ
 ජාතික චිත්‍රපට සම්මාන
 හොඳම වෘත්තාන්ත චිත්‍රපටය සඳහා ජාතික චිත්‍රපට සම්මානය - බාහුබලි: ද බිගිනිං (2015)
 හොඳම තෙලිඟු වෘත්තාන්ත චිත්‍රපටය සඳහා ජාතික චිත්‍රපට සම්මානය - ඊගා (2012)

 ෆිල්ම්ෆෙයාර් සම්මාන
 හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු - මගධීරා (2009)
 හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු - ඊගා (2012)
 හොඳම අධ්‍යක්ෂක සඳහා ෆිල්ම්ෆෙයාර් සම්මානය - තෙලිඟු - බාහුබලි: ද බිගිනිං (2015)

නන්දි සම්මාන
 හොඳම අධ්‍යක්ෂක සඳහා නන්දි සම්මානය - මගධීරා (2009)
 හොඳම අධ්‍යක්ෂක සඳහා නන්දි සම්මානය - ඊගා (2012)
 හොඳම තිර රචකයා සඳහා නන්දි සම්මානය - ඊගා (2012)

1වන අයිෆා උත්සවම්
 හොඳම අධ්‍යක්ෂක සඳහා IIFA සම්මානය (තෙලිඟු) - බාහුබලි: ද බිගිනිං (2015)

සිනේමා සම්මාන
 හොඳම අධ්‍යක්ෂක - මගධීරා (2009)
 හොඳම අධ්‍යක්ෂක - බාහුබලි: ද බිගිනිං (2015)

ආශ්‍රේයයන්

 බාහිර සබැඳි 



 Category:ෆිල්ම්ෆෙයාර් සම්මාන දකුණ ජයග්‍රාහකයින්
Category:ඉන්දියානු චිත්‍රපට අධ්‍යක්ෂකවරුන්
Category:ජීවත්වන්නෝ
Category:නන්දි සම්මාන ජයග්‍රාහකයින්
ප්‍රවර්ගය:ජාතික චිත්‍රපට සම්මාන (ඉන්දියාව) ජයග්‍රාහකයෝ
Category:කලාව තුළ පද්ම ශ්‍රී සම්මානලාභීන්
Category:තෙලිඟු චිත්‍රපට අධ්‍යක්ෂකවරුන්
Category:තෙලිඟු ජනයා
Category:බටහිර ගෝදාවරි දිස්ත්‍රික්කයේ ජනයා
Category:රායිචූර් දිස්ත්‍රික්කයේ ජනයා